Gordon Wetherell

Gordon Wetherell (født 1948) er en britisk diplomat og statstjenestemann. Han var fra 2008 til 2011 guvernør i Turks- og Caicosøyene i Karibia. 

Wetherell ble utnevnt til guvernør den 5. august 2008 og etterfulgte Richard Tauwhare i denne stillingen. Den 14. august 2009 overtok han den direkte politisk kontroll da den britiske regjeringen innførte direkte styre på øyene da en rapport hadde funnet informasjon om systematisk korrupsjon og alvorlig uærlighet i styringen av øyene under statsminister Michael Misick.

Wetherell ble utdannet ved Bradfield College, University of Oxford og ved University of Chicago. Han har tjenestegjort i det britiske utenriksdepartementet og vært stasjonert i blant annet Øst-Berlin, Genève, New Delhi og Warszawa. Fra 1997 til 2000 var han den britiske ambassadøren i Etiopia. Han var ambassadør  i Luxembourg fra 2000 til 2004 og var britisk høykommissær i Ghana mellom 2004 og 2007.

Kategori:Turks- og Caicosøyene
Kategori:Britiske diplomater
Kategori:Britiske ambassadører
Kategori:Storbritannias ambassadører til Luxembourg
Kategori:Storbritannias ambassadører til Etiopia
Kategori:Storbritannias ambassadører til Niger
Kategori:Storbritannias ambassadører til Ghana
Kategori:Storbritannias ambassadører til Togo
Kategori:Storbritannias ambassadører til Burkina Faso
Kategori:Personer fra Addis Abeba
Kategori:Personer fra distriktet West Berkshire
Kategori:Fødsler i 1948